钦定古今图书集成/明伦汇编/氏族典/第043卷 > 《廖用贤尚友录》 > 时茂先
## 钦定古今图书集成/明伦汇编/氏族典/第043卷 > 《廖用贤尚友录》 > 时茂先

按《金史时茂先传》：茂先，日照县沙沟酒监，寓居诸城。
红袄贼方郭三据密州，过其村，居民相率迎之，贼以
元帅自称，茂先怒谓众曰：“此贼首耳，何元帅之有。方
郭三闻而执之，断其腕，茂先大骂，贼不胜忿，复剔其
目，乱刃锉之，至死骂不绝。诏赠武节将军，同知沂州
防御使事。”